تورکیه-نین خاریجی ایشلر ناظیری مولود چاووش اوغلو صربیستان-دا سفرده‌دیر.
"آچیق بالکان" تشببوسو ایجلاسیندا ایشتیراک ائتمک اوچون دونن (1 سپتامبر 2022) صربیستان-ین پایتاختی بلگراد-ا سفر ائدن مولود چاووش اوغلونو هاوا لیمانیندا صربیستان خاریجی ایشلر ناظیری نیکولا سلاکوویچ قارشیلاییب.
مولود چاووش اوغلو داها سونرا آچیق بالکان ایجلاسی ایشتیراکچی‌لاری‌نین شرفینه وئریلن شام یئمگینه قاتیلیب و صربیستان پرزیدنتی الکساندر ووچیچ طرفیندن قبول ائدیلیب.
صربیستانا ائتدیگی سفرله باغلی رسمی اینترنت صحیفه‌سینده پای‌لاشیم ائدن مولود چاووش اوغلو دئییب: "آچیق بالکان" تشببوسو ایجلاسیندا ایشتیراک ائتمک و گؤروش‌لر کئچیرمک اوچون بلگرادا سفر ائتدیم.
